קאם ניוטון

קאם ניוטון (באנגלית: Cam Newton; נולד ב-11 במאי 1989) הוא שחקן פוטבול אמריקאי ששיחק בליגת ה-NFL. כשחקן קרוליינה פנתרס נבחר ל-MVP ולשחקן ההתקפה של עונת 2015 ב-NFL. ניוטון נולד באטלנטה שבג'ורג'יה, בנם של ג'קי וססיל ניוטון. אחיו ססיל אף הוא שחקן פוטבול מקצועני ששיחק בליגת ה-NFL. ב-2007 החל ללמוד באוניברסיטת פלורידה ושיחק בנבחרת הפוטבול כמחליפו של הקוורטרבק הפותח טים טיבו. ב-2008 נעצר לאחר שנתפס עם מחשב נייד גנוב אותו רכש מסטודנט אחר באוניברסיטה. הוא הושעה מפעילות ספורטיבית, כתב האישום נגדו נמחק לאחר שביצע עבודות לתועלת הציבור. ב-2009 עבר לבלין קולג', קולג' קהילתי בטקסס. הוא הוביל את קבוצת הפוטבול של הקולג' לזכייה באליפות ה-NJCAA (ארגון הקולג'ים הקהילתיים). ב-2010 עבר לאוניברסיטת אובורן. הוא הוביל את נבחרת הפוטבול של האוניברסיטה לזכייה בתואר האליפות הארצית של ה-NCAA, לאחר ניצחון בגמר על אוניברסיטת אורגון 19-22. ניוטון רשם במשחק הגמר 262 יארד במסירה, שתי מסירות לטאצדאונים וחטיפה אחת. כמו כן השיג 65 יארד בריצה. הוא זכה במהלך העונה בגביע הייזמן לשחקן הפוטבול המצטיין במכללות. ב-2011 נבחר במקום הראשון בדראפט ה-NFL על ידי קרוליינה פנתרס וחתם על חוזה ל-4 שנים בהיקף של 22 מיליון דולר. במשחק הראשון של העונה הסדירה מסר ל-422 יארד, שיא עבור קוורטרבק במשחקו הראשון בליגה. את העונה סיימה קרוליינה במאזן 6–10, כשניוטון רושם 4,051 יארד במסירה, 21 מסירות לטאצ'דאון, 17 חטיפות ולכך הוסיף עוד 706 יארד בריצה ו-14 טאצ'דאונים בריצה. בתום העונה נבחר לרוקי השנה בהתקפה ולמשחק הפרו בול. לאחר שתי עונות בהן רשמה הקבוצה בהנהגתו מאזן שלילי, הוביל ניוטון ב-2013 את קרוליינה לראשות בית NFC דרום עם מאזן של 12–4, אך בפלייאוף הפסידו במשחק הראשון לסן פרנסיסקו 49'. עונה לאחר מכן החמיץ את המשחק הראשון של הקבוצה בעקבות פציעה. את עונת 2014 סיימה קרוליינה במאזן של 7 ניצחונות, 8 הפסדים ותיקו אחד וזכתה שוב בראשות הבית. במהלך העונה נפצע ניוטון בתאונת דרכים וסבל משני שברים בגבו, הוא החמיץ את משחק המחזור ה-14 ושב לשחק כעבור 12 יום. במשחק הפלייאוף הראשון גברה קרוליינה על אריזונה קרדינלס ובסיבוב השני הפסידה לסיאטל סיהוקס. את עונת 2015 פתחו קרוליינה וניוטון במאזן מושלם של 14 ניצחונות ללא הפסד וסיימו עם המאזן הטוב בליגה של 15 ניצחונות והפסד בודד. ניוטון השיג בעונה זו 35 טאצ'דאונים במסירה, שיא קריירה, הוא נחטף 10 פעמים (המספר הנמוך בקריירה שלו) ובנוסף השיג עוד 10 טאצ'דאונים בריצה. הוא נבחר ל-MVP ולשחקן ההתקפה של העונה ב-NFL. בפלייאוף הוביל את קרוליינה לזכייה באליפות ה-NFC ולהעפלה לסופרבול 50, בו הפסידו 10–24 לדנוור ברונקוס, במהלך המשחק איבד ניוטון את הכדור שלוש פעמים והופל שש פעמים על ידי הגנת דנוור. ב-24 במרץ 2019 שוחרר ניוטון מהפנתרס לאחר 9 שנים בקבוצה. ביולי 2020 חתם על חוזה מינימום לעונה אחת בניו אינגלנד פטריוטס. את העונה סיים עם שמונה טאצ'דאונים במסירה ועוד 12 בריצה, הקבוצה סיימה במאזן של 7–9 והחמיצה את הפלייאוף. לקראת פתיחת עונת 2021 נופה מסגל הקבוצה והצטרף שוב לקרוליינה פנתרס. מקרא טבלה: Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו, Rtg - קוורטרבק רייטינג (מדד יעילות), Avg - ממוצע יארדים לניסיון ריצה, Sack - סאק (הפלה על ידי ההגנה), Yds - כמות יארדים שאבדו כתוצאה מההפלות, Fum - השמטות כדור, Lost - השמטות שהובילו לאיבוד כדור. מדיה וקבצים בנושא קאם ניוטון בוויקישיתוף קאם ניוטון, ברשת החברתית פייסבוק קאם ניוטון, ברשת החברתית אקס (טוויטר) קאם ניוטון, ברשת החברתית אינסטגרם קאם ניוטון, סרטונים בערוץ היוטיוב קאם ניוטון, באתר הליגה NFL.com קאם ניוטון באתר pro-football-reference.com רון גורדון, קאם ניוטון יוביל את הפנת'רס לסופרבול?, באתר כלכליסט, 6 בינואר 2016 ניר צדוק, הוא היה ה-MVP של הליגה. עכשיו הוא "מלכת הנשף שלא מצליחה להשיג דייט", באתר הארץ, 25 במאי 2020 'How am I going to get out of here?' Cam Newton's detour into Texas, אתר Yahoo!, ‏29 בינואר 2016 Cam Newton injured in car crash, אתר ESPN, ‏10 בדצמבר 2014